proxectonos/corpus_dominio_legal_administrativo_tmp huggingface dataset:
11/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.87550 Solicitude de concesión de augas públicas presentada por José Antonio García Trillo (A Baña)

Freddy Leonardo Baroi Ellingsen solicita de Augas de Galicia a concesión dun aproveitamento de augas públicas coas seguintes características: SOLICITANTE: Freddy Leonardo Baroi Ellingsen CAUDAL MÁXIMO INSTANTÁNEO: 0,02 l/s VOLUME TOTAL ANUAL: 605,49 m 3 /ano DESTINO: doméstico e rega ORIXE: manancial denominado “O Agro” LUGAR: Prousor PARROQUIA: Lañas CONCELLO: A Baña O aproveitamento consiste na captación dun manancial na parcela de referencia catastral 15007A508005490000JD, mediante arqueta de tubos de formigón de 1,20 de diámetro e 1,00 m de profundidade, recheo de grava, e condución por tubaxe de PVC de 110 mm ó longo duns 50 m ata chegar ó depósito de acumulación, na veciña parcela número 548, de formigón e cunha capacidade de 3.000 litros, onde a auga sobrante desborda cara un lavadoiro. Dende o depósito a distribución realízase mediante tubaxe de polietileno de 32 mm de diámetro, a un metro de profundidade, ata unha derivación onde se bifurca cara á parcela de referencia 3670201NH2537S, onde se empregará para uso doméstico, logo de percorrer uns 144 m, e á parcela de referencia 3670203NH2537S, onde se empregará para rega de horta, tras derivarse nuns 47 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño número 16, baixo, en Santiago, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 28 de setembro de 2022.
11/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86991. Peche de parcela. Concello de Bergondo.

Christin Laguela Croce, solicita de Augas de Galicia por atoparse nas marxes do río Gandario, a autorización de obras, na parcela de referencia catastral 000204800NH69E0001DJ, no lugar de Bergondiño, parroquia de Bergondo (San Salvador), Concello de Bergondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86991. As obras solicitadas consisten na construción dun peche de parcela mediante dúas filas de bloques de formigón prefabricado rematado con maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bergondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 4 de outubro do 2022 a/o xefa/e do Servizo Territorial – Kimberley Anne Zeng Reyman (Sinatura dixital)
11/10/2022 | Administración LocalMunicipal
San Sadurniño
Aprobación do padrón fiscal da Escola Infantil Municipal A Rolada do mes de setembro de 2022

Expediente núm.: 648/2022 Procedemento: Aprobación do Padrón Fiscal Interesado: BOLBORETA INFANCIA, S. L. Data de iniciación: 03/10/2022 Aprobados definitivamente por Decreto desta Alcaldía nº 2022-0451, con data 4 de outubro de 2022, os padróns e listas cobratorias dos servizos prestados na Escola Infantil Municipal A Rolada correspondente ao mes de setembro do exercicio 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación dos citados padróns e/ou as liquidacións contidas nos mesmos poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asemade, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polas persoas contribuíntes. San Sadurniño, 5 de outubro de 2022 O ALCALDE, Secundino García Casal
11/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.87640. Peche de parcela. Concello de Mugardos.

Rosa Paula Carmela Viadiu Cordonez, solicita de Augas de Galicia por atoparse nas marxes do río s/d, a autorización de obras, na parcela de referencia catastral 3113901Nj6131S0001SZ, no lugar de Franza, parroquia de Franza (Santiago), Concello de Mugardos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.87640. As obras solicitadas consisten no peche de parcela mediante parte opaca rematada con maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mugardos ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 4 de outubro do 2022 a/o xefa/e do Servizo Territorial – Segundo Agustin Bromfield Gauxax (Sinatura dixital)
11/10/2022 | Administración LocalMunicipal
Fene
Secretaría
Lista provisional admitidos vías e obras

Mediante Resolución da Alcaldía núm.1328/2022, do 04 de outubro, aprobouse a lista provisional de persoas admitidas e excluídas no proceso para a provisión por concurso, entre persoal funcionario de carreira, dun posto vacante de responsable da unidade de Vías e Obras contemplado na relación de postos de traballo do Concello de Fene, cuxo texto íntegro se cita deseguido: ASUNTO: LISTA PROVISIONAL DE PERSOAS ADMITIDAS E EXCLUÍDAS AO PROCESO PARA A PROVISIÓN POR CONCURSO, ENTRE PERSOAL FUNCIONARIO DE CARREIRA, DUN POSTO VACANTE DE RESPONSABLE DA UNIDADE DE VÍAS E OBRAS CONTEMPLADO NA RPT DO CONCELLO DE FENE Mediante acordo da Xunta de Goberno Local, en sesión do 05.08.2022, aprobáronse as bases reguladoras para a provisión por concurso, entre persoal funcionario de carreira, dun posto de responsable da Unidade de Vías e Obras, vacante na RPT do Concello de Fene. Por Resolución da Alcaldía núm.1094/2022, do 09 de agosto, aprobouse a convocatoria do proceso, cuxas bases se publicaron integramente no Boletín Oficial da Provincia da Coruña (BOP núm.155, do data 17.08.2022) e inseríronse anuncios desta convocatoria no Diario Oficial de Galicia (DOG núm.166, do 01.09.2022 e no Boletín Oficial do Estado (BOE núm.216, do 08.09.2022. Este último anuncio supuxo o inicio e finalización do prazo de presentación de solicitudes de participación no proceso, que se estendeu dende o 09.09.2022 até o 29.09.2022, incluído. Rematado o prazo de presentación de instancias, consonte o disposto na base 6.1 das reguladoras do proceso de provisión e de conformidade coa normativa vixente, RESOLVO: PRIMEIRO.- Aprobar a lista provisional de persoas admitidas e excluídas que se relaciona deseguido: ASPIRANTES EXCLUÍDOS/AS: Ningún/ha. SEGUNDO.- Outorgar ás persoas aspirantes un prazo de dez (10) días hábiles, a contar dende o seguinte ao da publicación desta resolución no BOP, para emendar os defectos que, de ser o caso, motivasen a súa omisión da lista de persoas aspirantes admitidas. TERCEIRO.- Publicar a presente resolución no BOP da Coruña, no taboleiro de anuncios e na páxina web municipais. En Fene, asinado dixitalmente na data que figura na marxe polo alcalde, Juventino José Trigo Rey, do que eu, Estefanía Manteiga Lamas, como secretaria, dou fe.” Fene, asinado dixitalmente o 05.10.2022 polo alcalde, Juventino José Trigo Rey.
11/10/2022 | Administración LocalMunicipal
Cambre
Información pública - Aprobación inicial da modificación do Regulamento para asignación do complemento de produtividade do persoal do Concello de Cambre

O Pleno municipal, na súa sesión ordinaria do día 29 de setembro de 2022, aprobou inicialmente a modificación do Anexo III – Calendario de obxectivos do Regulamento para asignación do complemento de produtividade do persoal do Concello de Cambre. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada a modificación do regulamento, que se publicará integramente no Boletín Oficial da Provincia, de conformidade co establecido no artigo 70.2 da citada lei. Poden consultar o texto íntegro da modificación na sede electrónica municipal https://sede.cambre.es/, dentro do apartado denominado “Taboleiro de anuncios”, no taboleiro de anuncios municipal sito na casa do concello (Rúa Adro, 1 – 15660 Cambre) e no Portal de Transparencia. Cambre, 4 de outubro de 2022 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
11/10/2022 | Administración LocalMancomunidades
Mancomunidade da Comarca de Fisterra
Acordo da Xunta da Mancomunidade Comarca de Fisterra de 30/09/2022, polo que se aproba inicialmente o expediente de modificación orzamentaria 3/2022, na modalidade de suplemento de crédito

A Xunta da Mancomunidade “Comarca de Fisterra” na sesión ordinaria de 30/09/2022, aprobou inicialmente o expediente de modificación orzamentaria 3/2022, na modalidade de suplemento de crédito, por importe de cento oitenta euros (180,00 €) financiada con cargo á incorporación do remanente de tesourería para gastos xerais. Polo tanto, exponse ao público nas oficinas da secretaria – intervención da Mancomunidade “Comarca de Fisterra”, durante o prazo de quince (15) días hábiles, contados a partir do seguinte ao da presente publicación no Boletín Oficial da Provincia. Durante este prazo os interesados poderán examinar o expediente e presentar as reclamacións que consideren pertinentes ante a Xunta da Mancomunidade “Comarca de Fisterra”. De non se presentaren reclamacións en prazo, a modificación orzamentaria considerarase definitivamente aprobada, entrando en vigor unha vez publicado o resumo de capítulos resultante. Todo iso, de conformidade co establecido nos artigos 169 do RDL 2/2004, do 5 de marzo, polo que se regula o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Fisterra, 4 de outubro de 2022 O Presidente da Mancomunidade “Comarca de Fisterra” Asdo. Santiago Manuel Toba Campaña
11/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86566. Peche de Parcela. Concello de Laxe.

Pierre Jean Tanganelli Postolachi, solicita de Augas de Galicia por atoparse nas marxes do río s/d, a autorización de obras, no polígono 503, parcela 680, no lugar de Boaño, parroquia de Traba (Santiago), Concello de Laxe (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86566. As obras solicitadas consisten na restauración dos muros de peche da parcela e nova cuberta dun palleiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laxe ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 4 de outubro do 2022 a/o xefa/e do Servizo Territorial – Maria Ginesa Freixedas Sanchez Hornero (Sinatura dixital)
11/10/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da revisión de prezos do proxecto actualizacion proxecto senda peonil na dp 7803, p. k. 0+000 a 2+560 (Santiago), actualización de prezos.

A Exma. Deputación Provincial da Coruña, en sesión celebrada o 30 de setembro de 2022, adoptou entre outros o seguinte acordo: 1.- Aprobar a modificación da TERCEIRA FASE DO PLAN DE SENDAS PEONÍS 2018 como consecuencia da actualización de prezos do proxecto ACTUALIZACION PROXECTO SENDA PEONIL NA DP 7803, P. K. 0+000 A 2+560 (SANTIAGO), ACTUALIZACIÓN DE PREZOS, con cargo á aplicación /0410/4535/60900 e cuxos datos son os seguintes 2.- Expor ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña a 3/10/2022 O PRESIDENTE O SECRETARIO ACCTAL., Asdo.: Valentín González Formoso Asdo.: Miguel Iglesias Martínez
11/10/2022 | Administración LocalMunicipal
San Sadurniño
Aprobación inicial de Ordenanza Xeral de Subvencións

Aprobada inicialmente a Ordenanza Xeral de Subvencións do Concello de San Sadurniño por Acordo do Pleno de data 29 de setembro de 2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días soltos, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://sansadurnino.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. En San Sadurniño, a 4 de outubro de 2022, O Alcalde, Asdo: Secundino García Casal
11/10/2022 | Administración LocalMunicipal
Culleredo
Persoal e Organización
Nomeamento conserxe-colexio do Concello de Culleredo

No BOP núm.184 do 27 de setembro de 2022 publicouse a resolución concelleira delegada de Seguridade Cidadá e Persoal do día 20 de setembro de 2022 pola que se eleva a definitiva a proposta do tribunal cualificador de data 12 de setembro de 2022 (documento código UPO16I01PZ). Dentro do prazo establecido na base 8.1 das bases da convocatoria que rexeron o proceso, a candidata proposta para o nomeamento, Dª Rocio Jesus Mykhaylov Grillo, presentou a documentación requirida na base 9.1 das Bases xerais para a selección de persoal funcionario de carreira e de persoal laboral fixo (BOP núm.65 do 5 de abril de 2017). Comprobado polo servizo de persoal e organización que Dª Rocio Jesus Mykhaylov Grillo cumpre os requisitos da citada base 9.1 das Bases xerais para a selección de persoal funcionario de carreira e de persoal laboral fixo, e´ de acordo co disposto na base 9 das bases reguladoras para a provisión en propiedade dunha praza de conserxe-colexio de administración xeral, subescala servizos especiais, clase persoal de oficios, funcionario de carreira, polo procedemento de oposición, Visto o informe-proposta do Xefe do Gabinete Técnico (documento UPO16I01TD) e o informe de fiscalización emitido pola Interventora municipal (documento UIT16I00RQ) Primeiro.- Nomear persoal funcionario de carreira, de administración xeral, subescala servizos especials, clases persoal de oficios, grupo AP (conserxe-colexio), a dona Raquel López Rey, DNI núm.XXXXXXXXX. Segundo.- Publicar a resolución no Boletín Oficial da Provincia. Culleredo, 5 de outubro de 2022 Marta María Figueroa Fuentes Concelleira delegada de Seguridade cidadá e Persoal P. D. (Resolución do 13.07.2020, núm.114 BOP 23.07.2020)
11/10/2022 | Administración LocalMunicipal
Mugardos
Delegación de funcións da Alcaldía na 1ª tenente de alcalde

O Sr. Alcalde do Concello de Mugardos, con data 30.09.2022, dictou a Resolución da Alcaldía núm.2022-0927 que de seguido se transcribe: Tendo que ausentarme do concello o 3 de outubro de 2022, por motivos persoais. Pola presente, e de acordo co establecido no artigo 63 da Lei 5/1997, de 22 de xullo de administración local de Galicia, nos artigos 44 e 47.1 e 2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro.- Delegar a totalidade das miñas funcións na 1ª Tenente de Alcalde, Dna. Jaime Rene Kadraoui Nkogo, o día 3 de outubro de 2022. Na documentación elaborada farase constar a autorización de dita delegación. Segundo.- Da presente resolución darase conta ó Pleno e á Xunta de Goberno Local da Corporación na primeira sesión que estes celebren, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde. Asinado dixitalmente polo sr. Alcalde, D. Juan Domingo de Deus Fonticoba, en data 30 de setembro de 2022.
11/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.86994. Movemento de terras. Concello de Narón.

Julio Jorge Agama Turanza, solicita de Augas de Galicia por atoparse nas marxes do río Vespasante, a autorización de obras, no polígono 8, parcelas 397, 398, 399, 400, 401, 402, 403, 404, 405, 518, 520, 521, 522, 524, 525, 526, 527, 383, 9018, 10521 e 10527, no lugar de Vespasante, parroquia de Trasancos (San Mateo), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.86994. As obras solicitadas consisten na movemento de terras das parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 4 de outubro do 2022 a/o xefa/e do Servizo Territorial – Carmen Simona Lafulla Gazo (Sinatura dixital)
11/10/2022 | Administración LocalMunicipal
Monfero
Anuncio convocatoria selección persoal docente obradoiro atención socio sanitaria

A Xunta de Goberno Local do Concello de Monfero, na sesión celebrada o 28 de setembro de 2022 acordou a aprobación das bases e convocatoria do proceso selectivo para a contratación do persoal directivo, docente e administrativo do obradoiro dual de emprego “ATENCION SOCIO SANITARIA A PERSOAS NO DOMICILIO”. O prazo de presentación de solicitudes é de TRES DÍAS HÁBILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria así como os modelos de instancia ANEXO I e o ANEXO II: IMPRESO – RESUMO DOS MÉRITOS ALEGADOS, están a disposición dos interesados no taboleiro de anuncios da sede electrónica do Concello de Monfero (https://sede.monfero.es). En Monfero, 4 de outubro de 2022 O Alcalde, Andrés Feal Varela
11/10/2022 | Administración LocalMunicipal
Noia
Administración Financeira. Intervención
Aprobación provisional derrogación de ordenanza fiscal

O Pleno do Concello de Noia, na sesión celebrada o 29 de setembro de 2022, acordou a aprobación provisional de derrogación da Ordenanza fiscal reguladora da taxa por utilización do escudo municipal. En cumprimento do disposto no artigo 17.2 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, sométese o expediente a información pública polo prazo de trinta días para que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentaron reclamacións, entenderase definitivamente adoptado o acordo. Noia, 5 de outubro de 2022 O alcalde José Santiago Freire Abeijón
11/10/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Aprobación inicial da modificación do Regulamento de funcionamento do Programa de Teleasistencia Domiciliaria da Deputación da Coruña

O Pleno da Deputación Provincial da Coruña, en sesión plenaria celebrada o día 30 de setembro de 2022, acordou aprobar inicialmente a Modificación do Regulamento de funcionamento do Programa de Teleasistencia Domiciliaria da Deputación da Coruña. Co fin de darlle cumprimento ao disposto no artigo 49. b) da Lei 7/85 de 2 de abril, de Bases de Réxime Local o expediente queda exposto ao público por un período de trinta (30) días hábiles, contados a partir da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións o suxestións que se consideren oportunas. Se transcorrido o prazo de exposición ao público non se presentou ningunha reclamación o suxestión, a modificación do dito regulamento entendese definitivamente aprobada e procederase á publicación íntegra do texto do regulamento neste mesmo Boletín Oficial da Coruña a efectos da súa entrada en vigor. O expediente, co texto íntegro da Modificación do Regulamento de funcionamento do Programa de Teleasistencia Domiciliaria da Deputación da Coruña aprobado inicialmente, pode ser consultado no taboleiro de anuncios na sede electrónica desta Deputación: https://sede.dacoruna. gal/opencms/gl/informacion/tablon/2022/ A Coruña, 6 de outubro de 2022 O Presidente, O Secretario accidental o Oficial Maior, Valentín González Formoso Miguel Iglesias Martínez
11/10/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do plan de vias provinciais 2022, sétima fase

A Exma. Deputación Provincial da Coruña, en sesión celebrada o 30 de setembro de 2022 adoptou entre outros o seguinte acordó: 1.- Aprobar o PLAN DE VIAS PROVINCIAIS 2022, SÉTIMA FASE cun orzamento total de 364.028,28.- euros, con cargo á aplicación 0410/4531/60900, integrado polo proxecto que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña 3/10/2022 O PRESIDENTE O SECRETARIO ACCTAL., Asdo.: Valentín González Formoso Asdo.: Miguel Iglesias Martínez
11/10/2022 | Administración LocalMunicipal
Vilarmaior
Secretaría - Intervención
Aprobación definitiva modificación de crédito nº 7/2022

Aprobado polo Pleno desta Corporación, en sesión celebrada o día oito de setembro de dous mil vinte e dous, o expediente de modificación de créditos núm.7/2022 de suplemento de crédito, dentro do vixente orzamento municipal, por un importe de nove mil novecentos sesenta (9.960,00 €), e transcorrido o prazo de exposición pública sen que se presentasen reclamacións, considérase elevado a definitivo de conformidade co disposto nos artigos 177 e 169.3 do TRLRFL, facéndose público o resumo por capítulos do estado de gastos do referido orzamento, que queda como segue: O que se fai público para xeral coñecemento e efectos. Vilarmaior, 05 de outubro de 2022 O Alcalde Carlos Vázquez Quintián
11/10/2022 | Administración LocalMunicipal
Cerceda
Aprobación do padrón fiscal do uso dun espazo no viveiro industrial de empresas do Concello de Cerceda

Por decreto da alcaldía 916/2022, do 4 de outubro de 2022, aprobouse o Padrón fiscal do uso dun espazo no Viveiro industrial de empresas por importe de 1.299,56 €, correspondente ao mes de setembro de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 4 de outubro de 2022. O alcalde, Juan Manuel Rodríguez García (documento asinado electronicamente)
10/10/2022 | Administración LocalMunicipal
Fene
Secretaría
Aprobación padrón fiscal terrazas 2021

Por Resolución da Alcaldía núm.592/2022, de 2 de maio, aprobouse o padrón fiscal correspondente a taxa por ocupación de terreos de uso público por mesas e cadeiras, tribunas, tablados e outros elementos análogos, con finalidade lucrativa correspondente ao exercicio 2021 Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 3 de outubro de 2022 O alcalde Asdo.: Juventino José Trigo Rey
10/10/2022 | Administración LocalMunicipal
Monfero
Renuncia praza funcionario operario de servizos

Por Resolución desta Alcaldía nº 344/2022 de data 3 de outubro de 2022, foi aceptada a renuncia de D. Carlos Blanco Vila, con DNI nº ***0923**, á praza de Operario de Servizos Múltiples, funcionario de carreira do Concello de Monfero, da escala de Administración Xeral, subescala Subalterno, grupo Agrupacións profesionais (Grupo E da Lei 30/1984), para a que foi nomeado por Resolución nº 308/2022 de data 6 de setembro de 2022, (BOP nº 173 do 12/09/2022) ao abeiro da convocatoria publicada no BOP núm.148, do 6 de agosto de 2021, así como no DOG nº 169, do 2 de setembro, e no BOE nº 199, do 20 de agosto de 2021. Monfero, 3 de outubre de 2022 O Alcalde, Andrés Feal Varela
10/10/2022 | Administración LocalMunicipal
Mugardos
Delegación de funcións da alcaldía na 1ª tenente de alcalde

O Sr. Alcalde do Concello de Mugardos, con data 28.09.2022, dictou a Resolución da Alcaldía núm.2022-0919 que de seguido se transcribe: Tendo que ausentarme do concello o 29 de setembro de 2022, por motivos persoais. Pola presente, e de acordo co establecido no artigo 63 da Lei 5/1997, de 22 de xullo de administración local de Galicia, nos artigos 44 e 47.1 e 2 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro.- Delegar a totalidade das miñas funcións na 1ª Tenente de Alcalde, Dna. Ricardo Aurelio Castilleja Farinos, o día 29 de setembro de 2022. Na documentación elaborada farase constar a autorización de dita delegación. Segundo.- Da presente resolución darase conta ó Pleno e á Xunta de Goberno Local da Corporación na primeira sesión que estes celebren, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde. Asinado dixitalmente polo sr. Alcalde, D. Juan Domingo de Deus Fonticoba, en data 4 de outubro de 2022.
10/10/2022 | Administración LocalMunicipal
Muxía
Decreto aprobación padrón terrazas agosto 2022

Por Decreto de Alcaldía de 3 de outubro de 2022 aprobouse a seguinte resolución: “Visto o padrón fiscal da taxa pola utilización privativa do dominio público con mesas e cadeiras para fins lucrativos. Visto o padrón fiscal da taxa pola utilización privativa do dominio público con mesas e cadeiras para fins lucrativos. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO. - Aprobar o padrón da taxa pola utilización ocupación de dominio público con mesas, cadeiras, e outros elementos análagos con finalidade lucrativa que ascende para o período de agosto 2022 a 927 € euros correspondentes a 16 suxeitos pasivos. SEGUNDO. - Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO. - O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO. - Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Muxía, 3 de outubro de 2022. O Alcalde, Santiago M. Toba Campaña
10/10/2022 | Administración Autonómica
Xunta de Galicia
Consellería de Promoción do Emprego e Igualdade
Xefatura Territorial da Coruña
Servizo de Emprego e Economía Social
Resolución de inscrición e publicación do acordo, de 21 de marzo de 2022, que aproba as táboas salariais do convenio colectivo de Establecementos Sanitarios de Hospitalización, Asistencia, Consulta e Laboratorios de Análises Clínicas, 2019-2022

O 06 de xuño de 2022 tivo entrada no REGCON a solicitude de inscrición e publicación do acordo, de 21 de marzo de 2022, polo que se aproban as táboas salariais do convenio colectivo de ESTABLECEMENTOS SANITARIOS DE HOSPITALIZACIÓN, ASISTENCIA, CONSULTA E LABORATORIOS DE ANÁLISES CLÍNICAS, 2019-2022. A tramitación deste procedemento regúlase no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a Xefatura Territorial de Promoción do Emprego e Igualdade da Coruña é competente para resolver a inscrición deste acordo e ordenar a súa publicación, ao abeiro do Decreto 58/2022, do 15 de maio, polo que se establece a estrutura orgánica da Xunta de Galicia (DOG núm.94, de 16 de maio de 2022) e no Decreto 123/2022, do 23 de xuño, polo que se establece a estrutura orgánica da Consellería de Promoción do Emprego e Igualdade (DOG núm.130, de 08 de xullo de 2022). De acordo con todo o indicado, RESOLVO: 1. Inscribir o acordo, de 21 de marzo de 2022, polo que se aproban as táboas salariais do convenio colectivo de ESTABLECEMENTOS SANITARIOS DE HOSPITALIZACIÓN, ASISTENCIA, CONSULTA E LABORATORIOS DE ANÁLISES CLÍNICAS, 2019-2022, no rexistro de convenios e acordos colectivos de traballo da Comunidade Autónoma de Galicia.2. Remitir o referido acordo ao Boletín Oficial da Provincia da Coruña, para a súa publicación. A Coruña, 04 de outubro de 2022 A xefa territorial de Promoción do Emprego e Igualdade Judit Fontela Baró Reunidas na sede da Confederación Intersindical Galega, na Avda. Alcalde Alfonso Molina,90,(Edificio Sindical) 6ª andar, 15008 A Coruña, as persoas, en representación das organizacións abaixo asinantes, A publicación das táboas salariais do convenio da provincia da Coruña, segundo o recollido no artigo 4 do devandito convenio de ESTABLECEMENTOS SANITARIOSDE HOSPITALIZACIÓN, ASISTENCIA, CONSULTA E LABORATORIOS DE ANÁLISE CLÍNICA, 2019-2022. Código de convenio número 15000545011981. ANA MELISA BARRETO TOMILLA Marie Chantal Josep F Luminita Vizcarrondo Oscar Sergio Pedro Rene Petroche El Mansour Hortencia Sara Leticia Villalibre Barranquero XXXXXXXXX XXXXXXXXX XXXXXXXXX A Coruña, 21 de marzo de 2022
10/10/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación da aceptación da delegación de competencias do Concello de Bergondo (Plan PREMADECOR)

O Pleno da Corporación da Deputación Provincial da Coruña, na sesión plenaria celebrada o día 30 de setembro de 2022, adoptou o seguinte acordo: “1. Aceptar o acordo da delegación de competencias do Concello de Bergondo, adoptado na sesión plenaria do 28 de xullo de 2022, respecto do Plan Xeral de Prevención de Riscos e de Medidas Anti-fraude da Deputación Provincial da Coruña, PLAN PREMADECOR, no tocante ás funcións e competencias referidas a análise de riscos, uso da canle de bo goberno e denuncias, instrucións e resolución dos procedementos administrativos de competencia da administración local.2. Publicar no Boletín Oficial da Provincia o acordo de aceptación da delegación para xeral coñecemento e no seu caso, para que as persoas interesadas poidan presentar recurso potestativo de reposición ou ben directamente recurso contencioso-administrativo ante os xulgados do contencioso-administrativo da Coruña. A delegación entrará en vigor unha vez sexa publicado este acordo no Boletín Oficial da Provincia e o seu exercicio levárase a cabo nos termos establecidos no citado plan aprobado ao efecto por esta Deputación Provincial.” O que se fai público para xeral coñecemento. A Coruña, 3 de outubro de 2022. O presidente, O secretario accidental, Valentín González Formoso Miguel Iglesias Martínez
10/10/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación da aceptación da delegación de competencias do Concello de Porto do Son (Plan PREMADECOR).

O Pleno da Corporación da Deputación Provincial da Coruña, na sesión plenaria celebrada o día 30 de setembro de 2022, adoptou o seguinte acordo: “1. Aceptar o acordo da delegación de competencias do Concello de Porto do Son, adoptado na sesión plenaria do 17 de agosto de 2022, respecto do Plan Xeral de Prevención de Riscos e de Medidas Anti-fraude da Deputación Provincial da Coruña, PLAN PREMADECOR, no tocante ás funcións e competencias referidas a análise de riscos, uso da canle de bo goberno e denuncias, instrucións e resolución dos procedementos administrativos de competencia da administración local.2. Publicar no Boletín Oficial da Provincia o acordo de aceptación da delegación para xeral coñecemento e no seu caso, para que as persoas interesadas poidan presentar recurso potestativo de reposición ou ben directamente recurso contencioso-administrativo ante os xulgados do contencioso-administrativo da Coruña. A delegación entrará en vigor unha vez sexa publicado este acordo no Boletín Oficial da Provincia e o seu exercicio levárase a cabo nos termos establecidos no citado plan aprobado ao efecto por esta Deputación Provincial.” O que se fai público para xeral coñecemento. A Coruña, 3 de outubro de 2022. O presidente, O secretario accidental, Valentín González Formoso Miguel Iglesias Martínez
10/10/2022 | Administración LocalMunicipal
Mazaricos
Delegación de atribucións no Concelleiro D. José Manuel Alvela Moledo para a celebración de matrimonio civil

O Sr. alcalde o día 4 de outubro de 2022 ditou a seguinte resolución: “Asunto: Delegación de atribucións no Concelleiro D. José Manuel Alvela Moledo para a celebración de matrimonio civil. Visto o expediente instruído no rexistro civil de Mazaricos para a autorización de matrimonio civil entre D. Mario Samuel Jon Espadafor Nedelcheva e Dª Chiara Maria Nastase De Orovio. Visto o disposto no artigo 51.1 do Código Civil, e de conformidade cos artigos 21.3 da Lei 7/1985, de 2 de abril, reguladora de Bases de réxime local e 43 do Rd 2568/1986, Regulamento de organización, funcionamento e réxime xurídico das entidades locais Pola presente resolvo: Primeiro.- Delegar no concelleiro D. José Manuel Alvela Moledo as atribucións que me corresponden para a celebración de matrimonio civil de D. Mario Samuel Jon Espadafor Nedelcheva, con DNI núm.XXXXXXXXX e DªChiara Maria Nastase De Orovio, con DNI núm.XXXXXXXXX o 22 de outubro de 2022, na casa do Concello de Mazaricos. Segundo.- Notifíquese aos interesados e publíquese no Boletín Oficial da provincia de A Coruña. Terceiro.- Dar conta ao Pleno no primeira sesión que celebre.” Mazaricos, 4 de outubro de 2022 O alcalde Asdo. Juan José Blanco Riveiro
10/10/2022 | Administración LocalMunicipal
Noia
Administración Financeira. Intervención
Padrón taxa prestación servizos piscina municipal mes outubro 2022

Confeccionado e aprobado mediante a resolución da concelleira delegada da área de economía e facenda número 2022-2489 o padrón comprensivos das cotas e suxeitos pasivos das Taxas prestación de servizos na Piscina municipal correspondente ao mes de outubro de 2022. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. O prazo de cobro en período voluntario será de dous meses. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, polo que se aproba o Texto refundido la lei reguladora das facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera resolución expresa, o recurso entenderase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 4 de outubro de 2022 O alcalde José Santiago Freire Abeijón
10/10/2022 | Administración LocalMunicipal
Cariño
Anuncio de cobramento vados, taxis, ovp mesas e sillas, caixeiros 2022

No Decreto da Alcaldía 412/2022, de data 30 de setembro de 2022, aprobáronse os padróns fiscais de contribuíntes que deseguido se relacionan: - Taxa por vados permanentes correspondentes ó ano 2022, correspondente ó ano 2022. - Taxa por licencias de auto-taxi correspondente ó ano 2022. - Taxa por instalación de caixeiros automáticos correpondente ó ano 2022. - Taxa por ocupación de vía pública con mesas e sillas correpondente ó ano 2022. Prazo de ingreso: O prazo de ingreso en período voluntario será dende o día 1 de outubro de 2022 ata o 30 de novembro de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 4 de outubro de 2022. O Alcalde José Miguel Alonso Pumar